open-index/open-wikipedia-markdown huggingface dataset:
Καικιλία της Σουηδίας (1807-1844)

Η **Καικιλία** (σουηδ. *Cecilia av Sverige*, 22 Ιουνίου 1807 - 27 Ιανουαρίου 1844) του Οίκου του Σλέσβιχ-Χόλσταϊν-Γκόττορπ ήταν πριγκίπισσα της Σουηδίας και μετέπειτα μεγάλη δούκισσα του Ολδεμβούργου.

## Βιογραφία
Γεννήθηκε στις 22 Ιουνίου 1807 στη Στοκχόλμη, και ήταν το πέμπτο παιδί και η τρίτη κόρη του Γουσταύου Δ΄ Αδόλφου της Σουηδίας και της Φρειδερίκης της Βάδης.

Γνώρισε τον Αύγουστο του Ολδεμβούργου το 1830 και μετά από μια ώρα συνομιλίας, αποφασίστηκε ο γάμος τους. Στις 5 Μαΐου 1831 έγινε ο γάμος τους στη Βιέννη, παρουσία του Φραγκίσκου Α΄ της Αυστρίας. Μαζί απέκτησαν τρία παιδιά:
*τον *Αλέξανδρο* Φρειδερίκο Γουσταύο (1834 - 1835).
*τον *Νικόλαο* Φρειδερίκο Αύγουστο (1836 - 1837).
*τον Αντώνιο Γκύντερ Φρειδερίκο ''Έλιμαρ'' (1844 - 1895), παντρεύτηκε την Νατάλια Φόγκελ φον Φρίζενχοφ. Απέκτησαν 2 παιδιά.

Η Καικιλία είχε ενδιαφέρον για τον πολιτισμό. Ως μεγάλη δούκισσα του Ολδεμβούργου συνέθεσε τη μελωδία ενός ύμνου για το Ολδεμβούργο. Στο ύμνο προστέθηκαν αργότερα και στίχοι από τον Τέοντορ φον Κόμπε και ονομάστηκε «*Heil dir, o Oldenburg*». Το 1833, στήριξε την ίδρυση του πρώτου θεάτρου της πόλης, το οποίο σήμερα είναι το Κρατικό Θέατρο του Ολδεμβούργου. Ωστόσο, ποτέ δεν έγινε γνωστό ότι ήταν κοντά στον λαό του Ολδεμβούργου, όπου έζησε μια ζωή περιορισμένη στους κύκλους της βασιλικής αυλής.

Πέθανε στις 27 Ιανουαρίου 1844 από πυρετό, τέσσερις μέρες μετά την γέννηση του τρίτου της παιδιού στο Ολδεμβούργο σε ηλικία 36 ετών. Είναι θαμμένη στο Δουκικό Μαυσωλείο της Εκκλησίας της Αγίας Γερτρούδης του Ολδεμβούργου.

## Πρόγονοι



## Τίτλοι
*22 Ιουνίου 1807 – 5 Μαΐου 1831: *Η Βασιλική Υψηλότητα* Πριγκίπισσα Καικιλία της Σουηδίας
*5 Μαΐου 1831 – 27 Ιανουαρίου 1844: *Η Βασιλική Υψηλότητα* Η Μεγάλη Δούκισσα του Ολδεμβούργου

## Παραπομπές


* *This article is partially based on its equivalent on Spanish Wikipedia*
* Gisela Niemöller: *Die Engelinnen im Schloß. Eine Annäherung an Cäcilie, Amalie und Friederike von Oldenburg*. Isensee, Oldenburg 1997, 

|-

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Οίκος του Όλντενμπουργκ
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Κατηγορία:Γερμανίδες δούκισσες
Λυκότοπος Ξάνθης

Ο **Λυκότοπος** είναι μικρό ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 420 μέτρα. Βρίσκεται στα σύνορα Ελλάδας - Βουλγαρίας, σε απόσταση  57 χλμ. ΒΑ. από την Ξάνθη και 42 χλμ. ΒΑ. από τη Σμίνθη (έδρα δήμου). Το χωριό αναφέρεται από την εποχή της τουρκοκρατίας και οι πρώτοι κάτοικοί του ήταν μουσουλμάνοι Κιρτζαλήδες, λαός μικρασιατικής καταγωγής που αρχικά (με τη συνθήκη του Αγίου Στεφάνου - 1878) μεταφέρθηκαν από τους Οθωμανούς στο *[[Κάρτζαλι|Κίρτζαλι]]* της Βουλγαρίας και στην συνέχεια μετοίκησαν νοτιότερα σε ορισμένες περιοχές της Ξάνθη και Ροδόπης. Επίσημα αναφέρεται το 1961 να απογράφεται στην τότε κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 3 μόνο κατοίκους. Ο οικισμός ανήκει στα Πομακοχώρια.

## Εξωτερικοί σύνδεσμοι

* Οι Κιρτζαλήδες της Θράκης από τον ιστότοπο https://sitalkisking.blogspot.com/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Πέταρ Μιλοζέφσκι

**Ο Πέταρ Μιλοζέφσκι** () ήταν τερματοφύλακας ποδοσφαίρου από τη Βόρεια Μακεδονία .

## Σταδιοδρομία
Ο Πέταρ Μιλοζέφσκι κατά τη διάρκεια της καριέρας του πέρασε από πολλούς συλλόγους. Τη μεγαλύτερη αναγνώριση έλαβε όταν αγωνιζόταν για την Ένωσις Νέων Παραλιμνίου όντας ένας εκ των κορυφαίων τερματοφυλάκων στην ιστορία του κυπριακού ποδοσφαίρου.

## Διεθνής σταδιοδρομία
Έκανε το ανώτερο ντεμπούτο του για την πΓΔΜ σε φιλικό αγώνα τον Μάρτιο του 1998 εναντίον της Βουλγαρίας και κέρδισε συνολικά 59 καλύμματα, χωρίς να σκοράρει.  Ο τελικός του διεθνής ήταν φιλικός τον Φεβρουάριο του 2009 εναντίον της Μολδαβίας .  

## Θάνατος
Πέθανε σε αυτοκινητιστικό δυστύχημα κοντά στο Κουμάνοβο στις 13 Μαρτίου 2014 , αφού έλαβε μέρος σε φιλανθρωπικό αγώνα futsal εκεί. Σύμφωνα με πληροφορίες, το αυτοκίνητο, το οποίο οδήγησε ο Πρόεδρος της Ποδοσφαιρικής Ομοσπονδίας ΠΓΔΜ Ίλκο Γκεοργιόσκι, συγκρούστηκε με ένα φορτηγό από την αντίθετη κατεύθυνση για άγνωστους λόγους. Ο Γκεοργιόσκι και ένα άγνωστο άτομο βγήκαν τραυματίες.

Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές ΦΚ Πέλιστερ
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Βορειομακεδόνες ποδοσφαιριστές
Κατηγορία:Τερματοφύλακες ποδοσφαιριστές
Γέφυρα Μιραμπώ

Η **γέφυρα Μιραμπώ** (Γαλλικά: Le pont Mirabeau) στο Παρίσι κατασκευάστηκε μεταξύ 1893 και 1896. Είναι καταχωρημένη ως ιστορικό μνημείο από το 1975.

## Τοποθεσία
αριστερά|μικρογραφία
Η γέφυρα εκτείνεται πάνω στον Σηκουάνα και ενώνει το 15ο διαμέρισμα (στην αριστερή όχθη), με το 16ο διαμέρισμα. Στην αριστερή πλευρά βρίσκεται ο σταθμός της περιφερειακής γραμμής RER Γκαρ ντε Ζαβέλ, γραμμή C. 

Η γέφυρα εξυπηρετείται από τους σταθμούς του μετρό Μιραμπώ και Ζαβέλ-Αντρέ Σιτροέν.

Στην εικόνα αριστερά, θέση της γέφυρας στον Σηκουάνα.

## Προέλευση του ονόματος
Η γέφυρα ονομάστηκε Μιραμπώ προς τιμήν του συγγραφέα και πολιτικού Ονορέ-Γκαμπριέλ Ρικετί ντε Μιραμπώ (1749-1791) που υπήρξε μία από τις σπουδαιότερες μορφές στο πρώτο στάδιο  της Γαλλικής Επανάστασης.

## Περιγραφή
αριστερά|μικρογραφία|356x356εσ|Δύο από τα αγάλματα της γέφυρας Μιραμπώ
Το κύριο τόξο της γέφυρας έχει έκταση 93 μέτρα και τα δύο μικρότερα πλευρικά 32,4 μέτρα. Το τμήμα στη δεξιά όχθη εκτείνεται στο δρόμο, ενώ στην αριστερή όχθη εκτείνεται στην προκυμαία και επεκτείνει τη σύνδεση πάνω από τη σιδηροδρομική γραμμή RER. 

Την εποχή της κατασκευής της ήταν η μεγαλύτερη και υψηλότερη γέφυρα στο Παρίσι. Η γέφυρα έχει μήκος 173 μέτρα και 20 μέτρα πλάτος (ο δρόμος είναι 12 μέτρα, και τα δύο πεζοδρόμια 4 μέτρα το καθένα). Η γέφυρα είναι κατασκευασμένη εξ ολοκλήρου από μέταλλο.

Οι δύο κολώνες στήριξης της γέφυρας αναπαριστούν πλοία. Η πλησιέστερη προς τη δεξιά όχθη δείχνει τον Σηκουάνα να ρέει προς τα κάτω, ενώ στην αριστερή ακτή δείχνει τον ρου του ποταμού προς τα πάνω. Αυτά τα πλοία είναι διακοσμημένα με τέσσερα αλληγορικά αγάλματα του Ζαν Αντουάν Ινζαλμπέρ (που έλαβε την τιμητική διάκριση του μέλους του Εθνικού Τάγματος της Λεγεώνας της Τιμής την ημέρα των εγκαινίων της γέφυρας): *Η Πόλη του Παρισιού* (πλώρη του πλοίου στη δεξιά όχθη), *Πλοήγηση* (πρύμνη), *Αφθονία* (πλώρη του σκάφους της αριστερής όχθης) και *Εμπόριο* (πρύμνη). Τα δύο αγάλματα της πλώρης (*Παρίσι* και *Αφθονία*) είναι στραμμένα προς τον Σηκουάνα, ενώ τα αγάλματα της πρύμνης (*Πλοήγηση* και *Εμπόριο*) είναι στραμμένα προς τη γέφυρα.

Στο επίπεδο του στηθαίου της γέφυρας υπάρχει το οικόσημο της πόλης του Παρισιού.

Στο τέλος της δεξιάς όχθης, υπάρχει πρόσβαση προς την προκυμαία της όχθης με δύο σκάλες και στην αριστερή όχθη με δύο ράμπες.

Η γέφυρα ενέπνευσε το ποίημα *Le Pont Mirabeau* του Γκυγιώμ Απολλιναίρ, στην ποιητική του συλλογή *Αλκοόλ* (1913). Μια ανάγνωση του συγγραφέα του 1913, στο youtube, εδώ. 
Αρχείο:Pont mirabeau injalbert ville de paris.jpg|Η Πόλη του Παρισιού
Αρχείο:Pont mirabeau injalbert navigation.jpg|Η Πλοήγηση, αναπαριστά το ποτάμιο εμπόριο
Αρχείο:Pont mirabeau injalbert abondance.jpg|Η Αφθονία, στην πλώρη εμπορικού πλοίου
Αρχείο:Pont mirabeau injalbert commerce.jpg|Το Εμπόριο, στην πρύμνη εμπορικού πλοίου
Αρχείο:Armes ville de paris pont mirabeau.jpg|Το οικόσημο της πόλης του Παρισιού
Αρχείο:Pont Mirabeau @ Seine @ Paris 16 (32307743973).jpg|Οι ουρανοξύστες του 15ου διαμερίσματος στο βάθος


## Παραπομπές


## Εξωτερικοί σύνδεσμοι

* Η ιστορία της γέφυρας Μιραμπώ (γαλλικά)

Μιραμπω
Δολοφονία του Κασέμ Σολεϊμανί

**Η δολοφονία του Κασέμ Σουλεϊμανί**, σημαντικού Ιρανού στρατηγού του Ισλαμικού Επαναστατικού Σώματος Φρουράς του Ιράν (IRGC) συνέβη στις 3 Ιανουαρίου 2020, όταν ένα αμερικάνικο drone κοντά στο Διεθνές Αεροδρόμιο της Βαγδάτης τον στόχευσε και τον σκότωσε, ενώ ο ίδιος σχεδίαζε να συναντηθεί με τον Ιρακινό πρωθυπουργό Αντίλ Αμπντούλ Μαχντί στη Βαγδάτη.

## Ιστορικό
Ο Κασέμ Σουλεϊμανί ήταν διοικητής της Δύναμης Quds - η οποία έχει χαρακτηριστεί τρομοκρατική οργάνωση από τις ΗΠΑ, τον Καναδά, τη Σαουδική Αραβία και το Μπαχρέιν - και θεωρούνταν το δεύτερο ισχυρότερο πρόσωπο του Ιράν, υποταγμένο στον ανώτατο ηγέτη Αλί Χαμενεΐ. Άλλοι εννέα σκοτώθηκαν μαζί με τον Σουλεϊμανί, μεταξύ των οποίων τέσσερις Ιρανοί και πέντε Ιρακινοί υπήκοοι, όπως ο αναπληρωτής πρόεδρος των Λαϊκών Δυνάμεων Κινητοποίησης του Ιράκ (PMF) και ο διοικητής της πολιτοφυλακής Καταΐμπ Χεζμπολάχ που υποστηρίζεται από το Ιράν, Αμπού Μάχντι αλ Μουχάντις- κατονομασμένος τρομοκράτης στις ΗΠΑ και στα Ηνωμένα Αραβικά Εμιράτα (ΗΑΕ).

## Παραπομπές


Κατηγορία:Επιθέσεις στο Ιράν
Κατηγορία:Γεγονότα το 2020
Πανελλήνιο Πρωτάθλημα Ελληνορωμαϊκής Πάλης 1938

Το **Πανελλήνιο Πρωτάθλημα Ελληνορωμαϊκής Πάλης 1938** ή **Γ΄ Πανελλήνιοι Αγώνες Ελληνορωμαϊκής Πάλης** ήταν η 3η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στο Γήπεδο του Ηρακλή (σημερινή Πλατεία Χημείου), στη Θεσσαλονίκη από το Σάββατο 17 έως και την Κυριακή 18 Σεπτεμβρίου του 1938 και συνέπεσαν με την Διεθνή Έκθεση Θεσσαλονίκης. Συμμετείχαν περισσότεροι από 53 αθλητές από 6 συλλόγους και διεξήχθησαν 7 αγωνίσματα.

Οι αγώνες ξεκίνησαν το Σάββατο στο Γήπεδο του Ηρακλή και συνεχίστηκαν την Κυριακή στη μικρή αίθουσα της ΧΑΝΘ λόγω άσχημων καιρικών συνθηκών.

Πρωταθλήτρια ομάδα αναδείχθηκε ο Εθνικός Γ.Σ. με 18 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά, 3 ασημένια και 3 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά, 3 ασημένια και 3 χάλκινα μετάλλια και την τρίτη ο Ε.Α.Ο. Μίλων Αλεξανδρείας με 1 χρυσό και 1 ασημένιο μετάλλιο.

## Κάτοχοι μεταλλίων
1936 | 1937 | 1938 | 1939 | 1940

## Πίνακας μεταλλίων

Πηγή:

## Βαθμολογία

Πηγή:

## Σύλλογοι και αθλητές που μετείχαν
Οι αθλητές που μετείχαν ανά σύλλογο:

Οι αθλητές που μετείχαν ανά αγώνισμα:

## Παραπομπές


Κατηγορία:Αθλητικά γεγονότα του 1938
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στη Θεσσαλονίκη
Κατερίνα Διδασκάλου

Η **Κατερίνα Διδασκάλου** είναι Ελληνίδα ηθοποιός του κινηματογράφου, του θεάτρου και της τηλεόρασης.

## Βιογραφία
Η Κατερίνα Διδασκάλου γεννήθηκε στην Αθήνα, αλλά μεγάλωσε σε διάφορες πόλεις της Ελλάδας, ακολουθώντας τον πατέρα της, ο οποίος υπήρξε ανώτερος δικαστικός. 

Μετά το λύκειο συνέχισε τις σπουδές της στην Φιλοσοφική Αθηνών αλλά και στη Δραματική Σχολή του Εθνικού Θεάτρου, από όπου αποφοίτησε με άριστα. Με υποτροφία του Ιδρύματος Ωνάση πήγε στην Νέα Υόρκη για να συνεχίσει τις σπουδές της στο Πανεπιστήμιο Κολούμπια στην υποκριτική κινηματογράφου, καθώς και στο Uta Hagen HB Studio στην υποκριτική θεάτρου. 

Η Διδασκάλου συμμετείχε σε πολλές τηλεοπτικές σειρές και αρκετές κινηματογραφικές ταινίες. Το ντεμπούτο της στην τηλεόραση το έκανε το 1990 με την τηλεοπτική σειρά *[[Ο Κίτρινος Φάκελος]]* που προβλήθηκε στον τηλεοπτικό σταθμό ΑΝΤ1, ενώ την επόμενη χρονιά το 1991 πρωταγωνίστησε στην σειρά Ο Φόβος της ΕΤ2 και παράλληλα έκανε και το ντεμπούτο της στον κινηματογράφο με την ταινία *[[Δυο ήλιοι στον ουρανό]]* σε σκηνοθεσία του Γιώργου Σταμπουλόπουλου. Γνωστή θεατρική παράσταση στην οποία είχε τον πρωταγωνιστικό ρόλο είναι το έργο ''Η Πόρνη από Πάνω'' του Αντώνη Τσιπιανίτη.

Η ηθοποιός ήταν η πρωθιέρεια στην τελετή της αφής της Ολυμπιακής Φλόγας το 1984 για τους Ολυμπιακούς αγώνες του Λος Άντζελες και το 1988 για τους Ολυμπιακούς αγώνες της Σεούλ.

## Φιλμογραφία

## Προσωπική ζωή
Η Κατερίνα Διδασκάλου έμεινε στη Νέα Υόρκη για περίπου 10 χρόνια, παντρεύτηκε τον Γιώργο Βέη και απέκτησε δυο κόρες. Στη συνέχεια γύρισε στην Ελλάδα, όπου έκανε έναν δεύτερο γάμο και απέκτησε έναν γιο. 
  
## Παραπομπές

## Εξωτερικοί σύνδεσμοι
*Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Τρικίνι

μικρογραφία|Γυναίκα που φοράει τρικίνι.
Το **τρικίνι** (αγγλικά: trikini) είναι ένδυμα τριών κομματιών που χρησιμοποιείται ως μαγιό. Τα τρία κομμάτια πωλούνται μαζί, όπως ένα μπικίνι με φανελάκι. Ένα μπικίνι με μονοκόμματο σχέδιο ονομάζεται επίσης τρικίνι. Το όνομά του σχηματίζεται από τον όρο μπικίνι (το ίδιο ονομάστηκε από την ατόλη Μπικίνι), αντικαθιστώντας το «μπι-», που ακούγεται σαν να σημαίνει «δύο» (καθώς συμπίπτει με το πρόθεμα «bi-», που σημαίνει δύο), με το πρόθεμα «τρι-», που σημαίνει «τρία». Σε απόκριση στον αντίκτυπο της πανδημίας COVID-19 στη μόδα, σχεδιάστηκε και μία νέα ποικιλία τρικίνι, που αποτελείται από κλασικής εμφάνισης μπικίνι συν μία ταιριαστή, στα χρώματα του μπικίνι, μάσκα προσώπου.

## Παραλλαγές
* Το τρικίνι εμφανίστηκε για λίγο το 1967, το οποίο ορίστηκε ως «μαντήλι και δύο μικρά πιατάκια». Επανεμφανίστηκε πριν από μερικά χρόνια ως κάτω μέρος του μπικίνι με εξώπλατο με κορδόνι από δύο τριγωνικά υφάσματα που καλύπτουν τα στήθη. 
* Η Dolce & Gabbana σχεδίασε τα τρικίνι για το καλοκαίρι του 2005 ως τρία κομμάτια από αστραφτερό ύφασμα που κάλυπτε ελάχιστα αυτόν που το φορούσε. 
* Μια άλλη παραλλαγή του μπικίνι, ήταν μία στην οποία περιλαμβάνεται ένα συμβατικό κομμάτι δύο κομματιών με λαμπερή ταινία από στρας γύρω από τη μέση. 
* Ο Ισραηλινός σχεδιαστής Γκίντεον Όμπερσον, γνωστός για τα καλλιτεχνικά εμπνευσμένα μαγιό του, ονομάζει ένα κοστούμι δύο τεμαχίων, αλλά μοιάζει με φανελάκι σώματος που μπορεί να φορεθεί με φούστα ή ένα ζευγάρι σορτς που σχεδίασε από αυτόν ως τρικίνι. 
* Ο Βραζιλιάνος σχεδιαστής Αμίρ Σλάμα ονομάζει δύο θραύσματα μεταξιού που συνδέονται με κορδόνι που σχεδίασε για λεπτές γυναίκες ως τρικίνι. 
* Κατά τη διάρκεια της πανδημίας του κορωνοϊού και ειδικότερα το έτος 2020, λόγω των δυσμενών συνθηκών που επικράτησαν, σχεδιάστηκε και μια νέα παραλλαγή τρικίνι, με δύο κομμάτια για το σώμα και μία μάσκα προσώπου. Η Ινδή ηθοποιός Κατζόλ διέδωσε την ιδέα αυτού του τρικίνι. 

## Παραπομπές


Κατηγορία:Μπικίνι
Κατηγορία:Αντίκτυπος της πανδημίας COVID-19
Πανελλήνιο Πρωτάθλημα Ελληνορωμαϊκής Πάλης 1949

Το **Πανελλήνιο Πρωτάθλημα Ελληνορωμαϊκής Πάλης 1949** ήταν η 9η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Αίθουσα της Χ.Α.Ν. Αθηνών και στην Παλαίστρα του Εθνικού Γ.Σ., στην Αθήνα την Κυριακή 18  (τελικοί) και τη Δευτέρα 19 Δεκεμβρίου (τελικοί) του 1949.

Οι πανελλήνιοι αγώνες διεξήχθησαν μαζί με το 1ο Πανελλήνιο Πρωτάθλημα Πυγμαχίας. Υπήρξαν έντονες αντιδράσεις λόγω της έλλειψης αθλητών της επαρχίας, κριτών και διαιτητών με αποτέλεσμα στις 18 να πραγματοποιηθούν τελικοί μόνο σε 3 αγωνίσματα (52 κιλά, 87 κιλά και βαρέα βάρη). Οι τελικοί των υπόλοιπων κατηγοριών (57, 62, 67, 69 και 72 κιλά) διεξήχθησαν στις 19 στην Παλαίστρα του Εθνικού Γ.Σ..

Πρωταθλήτρια ομάδα αναδείχθηκε ο Εθνικός Γ.Σ.. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 6 χρυσά, 3 ασημένια και 4 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 1 χρυσό, 2 ασημένια και 1 χάλκινο μετάλλιο και την τρίτη ο ΒΑΟ με 1 χρυσό και 1 ασημένιο μετάλλιο.

## Κάτοχοι μεταλλίων
1947 | 1948 | 1949 | 1950 | 1951

## Πίνακας μεταλλίων

Πηγή:

## Παραπομπές


Κατηγορία:Αθλητικά γεγονότα του 1949
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Αλπόταμο

Το **Αλπόταμο** (καθαρ. *Αλπόταμον*) είναι μικρό ποτάμι της Ελλάδας, στη Θεσσαλία. Πηγάζει από τον ευρύτερο ορεινό όγκο των Αγράφων, κοντά στο χωριό Ρεντίνα Καρδίτσας, σε υψόμετρο περίπου χιλίων μέτρων. Ρέοντας προς τα ανατολικά, διέρχεται πολύ κοντά από τη Μονή Ρεντίνας, κατόπιν στρέφεται προς τα βορειοανατολικά και τέλος προς τα βόρεια, μέχρι που χύνεται στον Σοφαδίτικο ποταμό, ως αριστερός παραπόταμός του. Τα νερά του Σοφαδίτικου καταλήγουν στον Ενιπέα και από αυτόν στον Πηνειό.

Το Αλπόταμο διέρχεται από το βορειοανατολικό μέρος της περιοχής που στην αρχαιότητα ονομαζόταν Δολοπία και κοντά στις πηγές του σώζονται ερείπια τείχους της μυκηναϊκής εποχής.
 	
## Παραπομπές


## Πηγές
* Το λήμμα «Αλπόταμον» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 511
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Αλποταμο
Αλίνα Στίγκλερ

Η **Αλίνα Στίγκλερ** (γερμ.: *Alina Stiegler*) είναι Γερμανίδα τηλεπαρουσιάστρια.

## Βιογραφία
Γεννήθηκε τον Αύγουστο του 1985 στο Δυτικό Βερολίνο. Η Στίγκλερ πέρασε την παιδική της ηλικία στο Βερολίνο. Μετά την αποφοίτησή της από το γυμνάσιο, σπούδασε νομική στο Μπαϊρόιτ για τρία εξάμηνα. Αποφάσισε να σπουδάσει οικονομικά και επικοινωνιακές επιστήμες στο Βερολίνο. Στη συνέχεια σπούδασε δημοσιογραφία στην Σχολή Μέσων Ενημέρωσης του Αμβούργου. 

Μετά την πρακτική της άσκηση στο Spiegel και το Sat 1. Ύστερα εργάστηκε στην Tagesspiegel και το RTL, ενώ μετά άρχισε να εργάζεται για τον δημόσιο φορέα ARD. Είναι μέλος της κριτικής επιτροπής που επέλεξε το γερμανικό τραγούδι για τον Διαγωνισμό Τραγουδιού της Eurovision το 2016. Από το 2018, μαζί με τον Χάινριχ Σαφμάιστερ, είναι η συμπαρουσιάστρια της πρωινής εκπομπής "Live nach neun".

## Παραπομπές


Κατηγορία:Γερμανοί τηλεπαρουσιαστές
Λιέζ Μπασκέτ

Η **Λιέζ Μπασκέτ** (γαλλικά: *Liège Basket*), για λόγους χορηγίας **VOO Λιέζ Μπασκέτ**, είναι βελγικός επαγγελματικός σύλλογος καλαθοσφαίρισης, με έδρα τη Λιέγη. Ο σύλλογος αγωνίζεται στο Πρωτάθλημα Βελγίου (PBL). Ιδρύθηκε το 1967 και παίζει τους εντός έδρας αγώνες της Κλειστό Γήπεδο Λιέγης, χωρητικότητας 5.600 θεατών. 

## Διακρίσεις και τίτλοι

* **[[Κύπελλο Βελγίου (καλαθοσφαίριση ανδρών)|Κύπελλο Βελγίου]]** 
** **Νικητές (1):** 2003–04 

* **[[Σούπερ Καπ Βελγίου (καλαθοσφαίριση ανδρών)|Σούπερ Καπ Βελγίου]]** 
** **Νικητές (2):** 2004, 2009 

## Ονομασίες

## Παίκτες

### Ατομικά βραβεία

## Παραπομπές


## Εξωτερικοί σύνδεσμοι

* Επίσημος ιστότοπος  

Κατηγορία:Βελγικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1967
Θεόδωρος Βενιάμης

Ο **Θεόδωρος Βενιάμης** (γεν. 1950 στη Χίο) είναι Έλληνας εφοπλιστής και τέως πρόεδρος της Ένωσης Ελλήνων Εφοπλιστών (2009 - 2022).

Είναι ενεργός στον ναυτιλιακό τομέα από το 1981. Είναι πρόεδρος της εταιρείας Golden Union. 

Η βρετανική έκδοση Lloyd's List 100 τον έχει συμπεριλάβει επί πολλά έτη στη λίστα με τις 100 σημαντικότερες προσωπικότητες της παγκόσμιας ναυτιλίας. Το 2020 κατατάχθηκε στην 38η θέση, 2019 στην 32η, το 2018 στην 43η, το 2016 στην 53η, το 2015 στην 48η, το 2014 στην 48η, το 2013 στην 51η και το 2012 στην 75η. 

## Παραπομπές


Κατηγορία:Έλληνες εφοπλιστές
Κατηγορία:Έλληνες επιχειρηματίες
Κατηγορία:Πρόεδροι της Ένωσης Ελλήνων Εφοπλιστών
Planned Parenthood Federation of America

Η **Planned Parenthood Federation of America, Inc.** (PPFA), είναι μη κερδοσκοπικός οργανισμός, που παρέχει αναπαραγωγική υγειονομική περίθαλψη στις Ηνωμένες Πολιτείες, κυρίως. Είναι ένας απαλλασσόμενος από τον φόρο οργανισμός. Ιδρύθηκε στις 16 Οκτωβρίου 1916 στο Μπρούκλυν 
από τη Μάργκαρετ Σάνγκερ.

Η Planned Parenthood αποτελείται από 159 ιατρικά νομικά πρόσωπα, τα οποία λειτουργούν πάνω από 600 κλινικές υγείας στις ΗΠΑ. Έχει ως σκοπό την παροχή σεξουαλικής εκπαίδευσης και υγείας, όπως και παροχής αμβλώσεων.

## Παραπομπές


## Εξωτερικοί σύνδεσμοι
* 

Κατηγορία:Μη κερδοσκοπικοί οργανισμοί
Μάρθα της Σουηδίας

Η **Μάρθα της Σουηδίας και της Νορβηγίας** (*Märtha av Sverige och Norge*, 28 Μαρτίου 1901 - 5 Απριλίου 1954) ήταν κόρη του Κάρολου, Δούκα του Βέστεργκετλαντ.

## Βιογραφία
Η *Μάρθα Σοφία Λουίζα Δάγμαρ Θύρα* γεννήθηκε στις 28 Μαρτίου 1901 στο Παλάτι του Διαδόχου Πρίγκιπα, και ήταν το δεύτερο παιδί και κόρη του Κάρολου, Δούκα του Βέστεργκετλαντ, και της Ίνγκεμποργκ της Δανίας.

Στις 21 Μαρτίου 1929 παντρεύτηκε τον εξάδελφό της Όλαφ τότε Διάδοχο Πρίγκιπα της Νορβηγίας (μετέπειτα Όλαφ Ε΄ της Νορβηγίας), στον Καθεδρικό Ναό του Όσλο. Μαζί απέκτησαν τρία παιδιά:
*την ''Ράγκνχιλντ'' Αλεξάνδρα (1930-2012), παντρεύτηκε τον Άϊρλινγκ Λόρεντζεν. Απέκτησαν 3 παιδιά.
*την ''Άστριντ'' Ματθίλδη Ίνγκεμποργκ (1932- ), παντρεύτηκε τον Γιόχαν Φέρνερ. Απέκτησαν 5 παιδιά.
*τον Χάραλντ Ε΄ γενν. 1937, βασιλιάς της Νορβηγίας. Νυμφεύτηκε τη Σόνια Χάραλντσεν. Απέκτησαν 2 παιδιά.

Πέθανε στις 5 Απριλίου 1954 στο Πανεπιστημιακό Νοσοκομείο Ρικσοσπιτάλετ σε ηλικία 53 ετών. Είναι θαμμένη στο Φρούριο Άκερσους.

## Τίτλοι
*28 Μαρτίου 1901 – 7 Ιουνίου 1905: *Η Βασιλική Υψηλότητα* Πριγκίπισσα Μάρθα της Σουηδίας και της Νορβηγίας
*7 Ιουνίου 1905 – 21 Μαρτίου 1929: *Η Βασιλική Υψηλότητα* Πριγκίπισσα Μάρθα της Σουηδίας
*21 Μαρτίου 1929 – 5 Απριλίου 1954: *Η Βασιλική Υψηλότητα* Η Διάδοχος Πριγκίπισσα της Νορβηγίας

### Τιμητικές διακρίσεις
* : Ιππότης Μεγαλόσταυρου με Κολάρο του Τάγματος του Αγίου Όλαφ
* : Βασιλικό Οικογενειακό Τάγμα του Βασιλιά Χάακον Ζ΄ της Νορβηγίας





## Παραπομπές


*Website of the Royal House of Norway: Crown Princess Märtha 

Κατηγορία:Οίκος των Μπερναντότ
Κατηγορία:Οίκος του Γκλύξμπουργκ
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Κατηγορία:Διάδοχοι της Νορβηγίας
Κατηγορία:Πριγκίπισσες της Νορβηγίας
Επτά μέρες ψέματα

Το ***Επτά μέρες ψέματα*** γνωστό και με τον τίτλο ***Τρεις τρελοί...τρελοί ερωτιάρηδες*** είναι ασπρόμαυρη ελληνική κωμική ταινία του 1963 σε σκηνοθεσία Κώστα Ανδρίτσου και σε σενάριο των Νίκου Τσιφόρου και Πολύβιου Βασιλειάδη. Πρωταγωνιστούν οι Νίκος Σταυρίδης, Γιάννης Γκιωνάκης, Νίκος Ρίζος και η Πόπη Λάζου.

## Πλοκή
Ένας φωτογράφος, ο Λουκάς αντιμετωπίζει μόνιμα την γκρίνια της αρραβωνιαστικιάς του, η οποία τον πιέζει να παντρευτούν επιτέλους, αλλά και την γκρίνια της σπιτονοικοκυράς του, που του ζητάει τα ενοίκια που της χρωστά. Μαζί με τον βοηθό του, τον Σωτήρη πιάνει δουλειά σαν πλασιέ βιβλίων και κατά την επίσκεψη τους σε ένα σπίτι συναντούν έναν ερασιτέχνη ζωγράφο, τον Μισέλ, που ζει με την ξαδέλφη του, τη Φώφη. Η Φώφη ψάχνει εναγωνίως κάποιον για να παραστήσει τον σύζυγο της, ώστε να μην αποκαλυφθεί ότι η ίδια δεν έχει παντρευτεί και χάσει τελικά το διαμέρισμα που της δώρισε η θεία της από την Αμερική για τον υποτιθεμένο γάμο της. 

Ο Λουκάς θα δεχτεί την πρόταση της Φώφης, να παίξει τον ρόλο του ψευτοάντρα της για τα μάτια της θείας Τζούλιας, για όσον καιρό αυτήν παραμείνει στην Ελλάδα, ενώ ο Μισέλ προσλαμβάνει τον Σωτήρη παρά τις αντιρρήσεις του ως μοντέλο για τους πίνακες του.

Η αρραβωνιαστικιά του Λουκά θα αντιληφθεί ότι κάτι συμβαίνει λόγω της περιέργης συμπεριφοράς του και θα αρχίσει να τον παρακολουθεί ώσπου θα πέσει πάνω στη Φώφη και τότε τα πράγματα θα αρχίσουν να περιπλέκονται, με τη θεία Τζούλια να μην μπορεί να αντιληφθεί τι συμβαίνει και να ζητά εξηγήσεις από τον Λουκά και τη Φώφη.
## Διανομή ρόλων
*Νίκος Σταυρίδης ως Λουκάς**'
*[[Γιάννης Γκιωνάκης]] ως Μισέλ (ζωγράφος)**'
*Νίκος Ρίζος ως Σωτήρης (βοηθός Λουκά)**'
*[[Πόπη Λάζου]] ως Φώφη**'
*Άννα Παϊτατζή ως Τζούλια (θεία)
*Γιώργος Γαβριηλίδης ως Τζον**
*Γοργώ Χρέλια ως Νάνσυ
*Κατερίνα Γιουλάκη ως Ρένα
*Μαρίκα Μαυροπούλου ως κυρα-Σοφία
Το καστ συμπληρώνουν με μικρούς ρόλους οι ηθοποιοί:
*Κλαίρη Δεληγιάννη
*Ντία Αβδή 
*Κλέαρχος Καραγεωργιάδης
*Σούλα Μπάστα
*Μαίρη Κωσταρή
*Μαίρη Σκαφιδά
*Φρίξος Νάσσου

## Κυκλοφορία
Η ταινία έκανε πρεμιέρα στις 15 Δεκεμβρίου 1963 στους κινηματογράφους Γρανάδα, Κολοσαίον και Ολύμπιον στον Πειραιά.  
## Υποδοχή
### Κριτικές
Η εφημερίδα Έθνος, έδωσε μια αρνητική κριτική στην ταινία αναφέροντας χαρακτηριστικά: *Μια ασήμαντη ελληνική παραγωγή που, όσον και να αγωνίζονται ο Σταυρίδης, η Πόπη Λάζου, ο Γκιωνάκης, ο Ρίζος και ο Γιώργος Γαβριηλίδης, δεν κατορθώνουν να προσφέρουν στον θεατή κάτι το ενδιαφέρον...*

## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Κώστα Ανδρίτσου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες σε σενάριο Πολύβιου Βασιλειάδη
Κατηγορία:Ταινίες γυρισμένες στην Αθήνα 
Κατηγορία:Ταινίες του 1963
Κατηγορία:Ταινίες παραγωγής Φοίνιξ Φιλμ
Αντρέας Αλφέλντι

Ο **Αντρέας Έντε Ζίγκμοντ Αλφέλντι** (*Andreas Ede Zsigmond Alföldi*, 27 Αυγούστου 1895 – 12 Φεβρουαρίου 1981) ήταν Ούγγρος ιστορικός και αρχαιολόγος, που ασχολήθηκε κυρίως με την ύστερη αρχαιότητα. Υπήρξε ένας από τους παραγωγικότερους ειδικούς του 20ού αιώνα επί του θέματος και θεωρείται ένας από τους κορυφαίους ειδικούς της γενιάς του. Αν και κάποια από τα ερευνητικα του πορίσματα είναι κάπως αμφιλεγόμενα, το έργο του σε αρκετές περιπτώσεις χαρακτηρίζεται πρωτοποριακό.

Ο Αλφέλντι γεννήθηκε στη Βουδαπέστη και ήταν καθηγητής διαδοχικά στο Πανεπιστήμιο της Βουδαπέστης, στο Πανεπιστήμιο της Βασιλείας στην Ελβετία και τέλος στο Ινστιτούτο Προχωρημένων Σπουδών, στο Πρίνστον των ΗΠΑ.

## Επιλεγμένα έργα
* *Η παρακμή της ρωμαϊκής κυριαρχίας στην Παννονία*
* *Μελέτες σχετικώς με την παγκόσμια κρίση του 3ου αιώνα μ.Χ.*
* *Ο Αττίλας και οι Ούννοι*
* *Τέχνη και αρχαιολογία των νομάδων της Ευρασίας*
* *Η μεταστροφή του Κωνσταντίνου και η ειδωλολατρική Ρώμη*
* 

## Παραπομπές


## Πηγές
* Το λήμμα «Αλφαίλντι Ανδρέας» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 561

Κατηγορία:Ούγγροι ιστορικοί
Κατηγορία:Ιστορικοί της τέχνης
Κατηγορία:Ιστορικοί του 20ού αιώνα
Κατηγορία:Ούγγροι αρχαιολόγοι
Πανεπιστήμιο του Ουισκόνσιν στο Μάντισον

Το **Πανεπιστήμιο του Ουισκόνσιν στο Μάντισον** (αγγλ. *University of Wisconsin–Madison*, γνωστό και απλώς ως *University of Wisconsin*, *UW*, *UW–Madison*) είναι δημόσιο πανεπιστήμιο με έμφαση στην έρευνα, που βρίσκεται στην πόλη Μάντισον, πρωτεύουσα της Πολιτείας Ουισκόνσιν των ΗΠΑ. Ιδρύθηκε το έτος που το Ουισκόνσιν ανακηρύχθηκε πολιτεία, το 1848, και αποτελεί το «επίσημο» πολιτειακό πανεπιστήμιό του και τη «ναυαρχίδα» του Συστήματος του Πανεπιστημίου του Ουισκόνσιν, που περιλαμβάνει πανεπιστημιοπόλεις σε αρκετές πόλεις. Είναι το παλαιότερο δημόσιο πανεπιστήμιο του Ουισκόνσιν και παραμένει το μεγαλύτερο. Η κύρια πανεπιστημιόπολή του, εκτάσεως 3.780 στρεμμάτων, που βρίσκεται στις όχθες της Λίμνης Μεντότα, περιέχει τέσσερα Εθνικά Ιστορικά Τοπόσημα. Επιπλέον αυτής της εκτάσεως, το ίδρυμα έχει στην ιδιοκτησία του έναν ιστορικό δενδοκομικό κήπο 4.860 στρεμμάτων, που ιδρύθηκε το 1932, 6,5 χιλιόμετρα νοτίως της κυρίως πανεπιστημιόπολης.

Η δομή του Πανεπιστημίου περιλαμβάνει 20 σχολές και κολέγια. Το ίδρυμα χορηγεί πτυχία σε 136 γνωστικά πεδία, μεταπτυχιακά διπλώματα master σε 148 πεδία και διδακτορικά σε 120 πεδία. Το Πανεπιστήμιο του Ουισκόνσιν στο Μαντισον αποτελεί μείζονα παράγοντα της οικονομίας του Ουισκόνσιν ως ο μέγιστος εργοδότης στην πολιτεία, με περισσότερους από 21.600 εργαζόμενους.

Το Πανεπιστήμιο του Ουισκόνσιν στο Μαντισον είναι ένα από τα πανεπιστήμια «Public Ivy» των ΗΠΑ, δηλαδή ένα από τα δημόσια πανεπιστήμια που είναι ικανά να προσφέρουν συγκρίσιμη φοιτητική εμπειρία και ακαδημαϊκή αριστεία με εκείνες των κορυφαίων ιδιωτικών πανεπιστημίων (Ivy League).

## Παραπομπές


## Εξωτερικοί σύνδεσμοι
* 

Ουισκονσιν-Μαντ
Πανεπιστημιο
Αλφρέδος ο Αγγλικός

Ο **Αλφρέδος ο Αγγλικός** ή **Αλφρέδος ο Φιλόσοφος** ή **Αλφρέδος του Sarashel** (αγγλ. *Alfred of Sarashel*, *Alfredus  Anglicus*, *Alfred the Philosopher*, ή *Alfred the Englishman*), ήταν Άγγλος αριστοτελικός φιλόσοφος, που γεννήθηκε στην Αγγλία στα τέλη του 12ου αιώνα και απεβίωσε τον 13ο αιώνα.

Ελάχιστα είναι γνωστά για τη ζωή του, πέρα από το ότι ταξίδεψε στην Ισπανία και εργάσθηκε στη Σχολή Μεταφραστών του Τολέδο, όπου μετέφρασε αρκετά κείμενα από την αραβική και την αρχαία ελληνική στη λατινική γλώσσα.

## Μερικά έργα του
* Αρκετά σχόλια στον Αριστοτέλη, μεταξύ των οποίων στα *Μετεωρολογικά* (βιβλία 4). Αυτά σώζονταν μέχρι τον 17ο αιώνα, αλλά πλέον έχουν χαθεί.
* *De motu cordis* (= «Επί της κινήσεως της καρδίας»), αφιερωμένο στον Αλεξάντερ Νέκαμ.
* *De naturis Rerum* (= «Επί της φύσεως των πραγμάτων»)
* *De Educatione Accipitrum* (= «Επί της εκπαιδεύσεως των ιεράκων»)
* Πέντε βιβλία πάνω στο έργο του Βοήθιου *De consolatione philosophiae*
* *De Musica*
* *De congelatione et conglutinatione lapidum*, μετάφραση του κειμένου ορυκτολογίας του Ιμπν Σίνα

## Παραπομπές


## Βιβλιογραφία
* «Shareshill, Alfred of», λήμμα στο *Oxford Dictionary of National Biography*
* Burnett, Charles: *The Introduction of Arabic Learning into England*, (1997), σσ.&nbsp;70 κ.ε.

Κατηγορία:Άγγλοι φιλόσοφοι
Ρέι Λιότα

Ο **Ρέι Λιότα** (, Νιούαρκ, Νιου Τζέρσι, 18 Δεκεμβρίου 1954 - 26 Μαΐου 2022) ήταν Αμερικανός πολυβραβευμένος ηθοποιός και παραγωγός κινηματογράφου. 

Απόφοιτος της σχολής υποκριτικής του Πανεπιστημίου του Μαϊάμι, ο Λιότα διακρίθηκε αρχικά συμμετέχοντας σε τηλεοπτικές σειρές, όπως στο σίριαλ «Στην Εντατική», λαμβάνοντας ένα βραβείο Emmy κι ένα Prism. Ακολούθως, ασχολήθηκε με το σινεμά αποσπώντας εξαιρετικές κριτικές για τη συμμετοχή του στην ταινία του Τζόναθαν Ντέμι με τίτλο «Άγριο Θηλυκό» (1986). Η ερμηνεία του, ωστόσο στο έργο του Μάρτιν Σκορτσέζε, «Goodfellas» («Τα Καλά Παιδιά») του 1990, όπου ενσάρκωσε τον Χένρι Χιλ, ήταν αυτή που τον έφερε στο προσκήνιο της παγκόσμιας προσοχής. Θεωρείται ένας καλλιτέχνης με ευρεία θεματολογία ρόλων, τόσο κωμικών, όσο και δραματικών. Το 2004 έκανε την πρώτη του εμφάνιση στο θέατρο Μπρόντγουεϊ λαμβάνοντας μέρος στην παράσταση «Match», ενώ παράλληλα, τιμήθηκε με απονομή του 70ου ετήσιου βραβείου Drama League . Ακόμη, ήταν υποψήφιος για τη διάκριση Screen Actors, μετά την ερμηνεία του ως Φρανκ Σινάτρα στην τηλεταινία «The Rat Pack» (1998).

Τέλος, ο Λιότα έγινε εξίσου γνωστός όταν χρησιμοποιήθηκε η φωνή του στον πρωταγωνιστή του βιντεοπαιχνιδιού *Grand Theft Auto: Vice City*, Τόμι Βερσέτι.

## Προσωπική ζωή
Ο Λιότα ήταν νυμφευμένος με την επίσης ηθοποιό  Μισέλ Γκρέις από το 1997 έως το 2004. Πέθανε στις 26 Μαΐου 2022 στον ύπνο του καθώς βρισκόταν στη Δομινικανή Δημοκρατία.

## Ενδεικτική εργογραφία

* Killing Them Softly (2012)
* The Place Beyond the Pines (2012)
* The Iceman (2012)
* Crossing Over (2019)
* Smokin’ Aces (2006)
* Identity (2003)
* Hannibal (2001)
* John Q (2001)
* Heartbreakers (2001)
* Blow (2000)
* Cop Land (1997)
* Unforgettable (1996)
* Unlawful Entry (1992)
* Τα Καλά Παιδιά (1990)

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Αλχημιστής

**Αλχημιστής** ονομάζεται ο ασχολούμενος με την **[[αλχημεία]]**. Από αυτή τη σημασία προήλθαν και οι ακόλουθοι τίτλοι και ψευδώνυμα:

* ''Αλχημιστής'' (θεατρικό έργο) (1610), κωμωδία του Μπεν Τζόνσον
* ''Ο Αλχημιστής'' (μυθιστόρημα) (1988), έργο του Πάουλο Κοέλιο
* *Ο Αλχημιστής*, διήγημα του Χ. Φ. Λάβκραφτ
* *[[Fullmetal Alchemist]]*, σειρά manga της Χιρόμου Αράκαβα
* *The Alchemyst: The Secrets of the Immortal Nicholas Flamel* (2007), μυθιστόρημα του Μάικλ Σκοτ
* Alchemist, αυστραλιανό μουσικό συγκρότημα
* The Alchemist (μουσικός) (γενν. 1977), καλλιτεχνικό ψευδώνυμο του Αμερικανού μουσικού, DJ και ράπερ Ντάνιελ Άλαν Μάμαν
* Ιωάννης ο Αλχημιστής, προσωνύμιο του μαργράβου Ιωάννη του Βρανδεμβούργου-Κούλμπαχ (15ος αιώνας)
Λιλιάνα του Χάλαντ

Η **Λιλιάνα του Χάλαντ** (*Lilian av Halland*, γεννημένη ως Λιλιάνα Μέι Ντέιβις *Lillian May Davies*, 30 Αυγούστου 1915 - 10 Μαρτίου 2013) ήταν η σύζυγος του Πρίγκιπα Μπέρτιλ, Δούκα του Χάλαντ.

## Βιογραφία
Γεννήθηκε στις 30 Αυγούστου 1915 στο Σουόνσι της Νότιας Ουαλίας, και ήταν κόρη του Γουλιέλμου Ιωάννη Ντέιβις και της Γκλάντις Μαίρης Κάραν. 

Υπήρξε fashion model και φωτογραφήθηκε για περιοδικά μόδας όπως το Vogue.

To 1940 παντρεύτηκε τον Σκωτσέζο ηθοποιό Ιβάν Κρεγκ στο Χόρσαμ του Δυτικού Σάσεξ. Το ζευγάρι δεν απέκτησε απογόνους.

Στις 7 Δεκεμβρίου 1976 παντρεύτηκε τον Πρίγκιπα Μπέρτιλ, Δούκα του Χάλαντ στο παρεκκλήσι του Παλατιού Ντρότνινγκχολμ. Το ζευγάρι δεν απέκτησε απογόνους.

Πέθανε στις 10 Μαρτίου 2013 στη Στοκχόλμη σε ηλικία 97 ετών. Είναι θαμμένη στο Βασιλικό Κοιμητήριο της Σόλνα.

## Τίτλοι
*30 Αυγούστου 1915 - Σεπτέμβριος 1940: Δεσποινίς Λιλιάνα Ντέιβις
*Σεπτέμβριος 1940 - 7 Νοεμβρίου 1947: Κυρία Ιβάν Κρεγκ 
*7 Δεκεμβρίου 1976 - 5 Ιανουαρίου 1997: *Η Βασιλική Υψηλότητα* Πριγκίπισσα Λιλιάνα της Σουηδίας, Δούκισσα του Χάλαντ
*5 Ιανουαρίου 1997 - 10 Μαρτίου 2013: *Η Βασιλική Υψηλότητα* Πριγκίπισσα Λιλιάνα της Σουηδίας, Χήρα Δούκισσα του Χάλαντ

### Τιμητικές διακρίσεις
**Εθνικές**
* : Μέλος Μεγαλόσταυρου της Βασιλικού Τάγματος του Σεραφείμ (**LoK av KMO**)
* : Μέλος Μεγαλόσταυρου της Βασιλικού Τάγματος του Πολικού Αστέρα (**KmstkNO**)
* : Μέλος του Βασιλικού Παράσημου του Βασιλιά Κάρολου ΙΣΤ΄ Γουσταύου, 2η Τάξη
* : Παραλήπτρια του Μετάλλου των 50ων Γενεθλίων του Βασιλιά Καρόλου ΙΣΤ΄ Γουσταύου
* : Τιμητικός Μεγαλόσταυρος του Κοινωνικού Τάγματος της Αθωότητας

**Ξένες**
* : Μεγαλόσταυρος του Τάγματος του Απελευθερωτή Στρατηγού Σαν Μαρτίν
* : Μεγαλόσταυρος του Τάγματος της Τιμής για τις Υπηρεσίες προς τη Δημοκρατία της Αυστρίας
* : Μεγαλόσταυρος με Διαμάντια του Τάγματος του Ντάνεμποργκ
* : Μεγαλόσταυρος του Τάγματος του Σταυρού της Τέρρα Μαριάννας
* : Μεγαλόσταυρος του Τάγματος της Εθνικής Τιμής
* : Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας
* : Μεγαλόσταυρος του Τάγματος του Γερακιού
* : Μεγαλόσταυρος του Τάγματος της Τιμής της Ιταλικής Δημοκρατίας
* : Κυρία Μεγάλου Κορδονιού του Τάγματος του Πολύτιμου Στέμματος
* : Κυρία Μεγάλου Κορδονιού του Τάγματος του Αστέρα της Ιορδανίας
* : Ανώτερος Ταξιάρχης του Τάγματος των Τριών Αστέρων
* : Μεγαλόσταυρος του Τάγματος του Μέγα Δούκα Γκετιμίνα
* : Μεγαλόσταυρος του Τάγματος του Χριστού
* : Κυρία Μεγαλόσταυρου του Τάγματος της Ισαβέλλας της Καθολικής

## Προστάτιδα
* : Προστάτης του Κοινωνικού Τάγματος της Αθωότητας

## Παραπομπές


Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Κατηγορία:Δούκισσες της Σουηδίας
Έμπα Μπερναντότε

Η **Έμπα Μπερναντόττε** (*Ebba Bernadotte*, γεννηθείσα *Ebba Henrietta Munck af Fulkila*, 24 Οκτωβρίου 1858 - 16 Οκτωβρίου 1946) ήταν Σουηδέζα ευγενής και η σύζυγος του Όσκαρ, Δούκα του Γκότλαντ.

## Βιογραφία
Η *Έμπα Ερριέτα Μούνκ* γεννήθηκε στις 24 Οκτωβρίου 1858 στο Γιένσεπινγκ, και ήταν κόρη του Συνταγματάρχη Κάρολου Ιάκωβου Μούνκ της Φούλκιλα και της Βαρόνης Έρρικας Σέντερστρομ.

Ήταν Κυρία Επί των Τιμών της Διαδόχου Πριγκίπισσας Βικτωρίας, η οποία το 1885 επισκέφθηκε τον κουνιάδο της στο Άμστερνταμ, όπου έπρεπε να υποβληθεί σε ιατρική εξέταση για καρδιακή δυσκολία.

Στις 15 Μαρτίου 1888 παντρεύτηκε τον Όσκαρ, Δούκα του Γκότλαντ, στην Εκκλησία του Αγίου Στεφάνου στο Μπόρνμουθ της Αγγλίας. Μαζί απέκτησαν πέντε παιδιά:
*την *Μαρία* Σοφία Ερριέτα (1889-1974), δεν παντρεύτηκε ποτέ.
*τον Κάρολο Όσκαρ (1890-1977), παντρεύτηκε (1) την Μαριάννα ντε Γκιρ. Απέκτησαν 4 παιδιά και (2) την Γκέρτρουντ Μπόργεσσον. Απέκτησαν 1 παιδί.
*την Έμπα *Σοφία* (1892-1936), παντρεύτηκε τον Καρλ Μάρτεν Φλίτγουντ. Δεν απέκτησαν παιδιά.
*την *Έλσα* Βικτωρία (1893-1996), παντρεύτηκε τον Ούγκο Σέντεργκρεν. Δεν απέκτησαν παιδιά.
*τον Φόλκε (1895-1948), παντρεύτηκε την Στέλλα Ρομαίν Μάνβιλ. Απέκτησαν 4 παιδιά. Είχε επίσης μια νόθη κόρη από την ηθοποιό Λίλυ Χριστίνα Έρικσον-Ούντε.

## Παραπομπές


* http://www.ub.gu.se/fasta/laban/erez/kvinnohistoriska/tidskrifter/idun/1895/pdf/1895_45.pdf 
* Ebba H Bernadotte, urn:sbl:18705, Svenskt biografiskt lexikon (art av Oscar Mannström.), hämtad 2015-04-27. ,
* http://www.ub.gu.se/fasta/laban/erez/kvinnohistoriska/tidskrifter/idun/1888/pdf/1888_5.pdf 
* http://www.ub.gu.se/fasta/laban/erez/kvinnohistoriska/tidskrifter/idun/1895/pdf/1895_45.pdf 
* https://runeberg.org/anrep/2/0938.html

Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Μοργανατικοί γάμοι
Κατηγορία:Κυρίες Επί Των Τιμών
Κατηγορία:Σουηδέζες πριγκίπισσες
Πανελλήνιο Πρωτάθλημα Ελληνορωμαϊκής Πάλης 1950

Το **Πανελλήνιο Πρωτάθλημα Ελληνορωμαϊκής Πάλης 1950** ήταν η 10η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.) και το ΒΑΟ. Οι αγώνες πραγματοποιήθηκαν στο Κλειστό γυμναστήριο της ΧΑΝΘ, στη Θεσσαλονίκη από το Σάββατο 11 έως και την Κυριακή 12 Νοεμβρίου του 1950. Διεξήχθησαν 8 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 5 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά, 2 ασημένια και 2 χάλκινα μετάλλια και την τρίτη η Ένωση Ερασιτεχνών με 1 χρυσό, 2 ασημένια και 1 χάλκινο μετάλλιο.

## Κάτοχοι μεταλλίων
1948 | 1949 | 1950 | 1951 | 1952

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1950
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στη Θεσσαλονίκη
Βλάντα Τσιγκίρεβα

Η **Βλάντα Αλεξάντροβνα Τσιγκίρεβα** (ρωσικά: Влада Александровна Чигирёва, γεννημένη στις 18 Δεκεμβρίου 1994) είναι Ρωσίδα ανταγωνίστρια της συγχρονισμένης κολύμβησης. 

Έχει κερδίσει 6 χρυσά μετάλλια στο Παγκόσμιο Πρωτάθλημα Υγρού Στίβου, 3 το 2013 και 3 το 2015. Ήταν επίσης σόλο και ομαδική πρωταθλήτρια και στα πρωταθλήματα Συγχρονισμένης Κολύμβησης 2010 και 2012. Κέρδισε επίσης ένα χρυσό μετάλλιο στο Ευρωπαϊκό Πρωτάθλημα Υγρού Στίβου 2014. 

## Παραπομπές
* http://universiade2013.sportresult.com/NH/en/-120/Root/ 

## Εξωτερικοί σύνδεσμοι
* 

Κατηγορία:Ολυμπιονίκες της συγχρονισμένης κολύμβησης
Λέον Γκορέτσκα

Ο **Λέον Γκορέτσκα** (*Leon Goretzka*, 6 Φεβρουαρίου 1995) είναι Γερμανός ποδοσφαιριστής ο οποίος αγωνίζεται ως μέσος για την Μπάγερν Μονάχου και την εθνική ομάδα της Γερμανίας.

Ο Γκορέτσκα ξεκίνησε την καριέρα του από την Μπόχουμ και γρήγορα τράβηξε το ενδιαφέρον της Σάλκε, η οποία τον απέκτησε το 2013 για 3,2 εκατομμύρια ευρώ. Στη Σάλκε, και παρά τους τραυματισμούς του, αναδείχθηκε σε ηγετική φυσιογνωμία της ομάδας, με την απόδοσή του να βελτιώνεται όταν κλήθηκε να αναλάβει ένα πιο επιθετικό ρόλο. Το 2018 αποκτήθηκε από την Μπάγερν Μονάχου.

Ο Γκορέτσκα πραγματοποίησε το ντεμπούτο του με την εθνική ομάδα το 2014, αλλά δε συμμετείχε στο Μουντιάλ 2014 λόγω τραυματισμού. Ήταν μέλος της αποστολής στο Κύπελλο Συνομοσπονδιών 2017, το οποίο κατέκτησε, στο Μουντιάλ 2018 και 2022, καθώς και στο Euro 2020.

## Παραπομπές

## Εξωτερικοί σύνδεσμοι
*

Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Γιόνας Έκτορ

Ο **Γιόνας Έκτορ** (*Jonas Hector*, 27 Μαΐου 1990) είναι Γερμανός ποδοσφαιριστής ο οποίος αγωνίζεται ως αριστερός αμυντικός για την Κολωνία και την εθνική ομάδα της Γερμανίας.

Ο Έκτορ ξεκίνησε την καριέρα του από την τοπική Αουεσμάχερ και το 2010 αποκτήθηκε από την Κολωνία και προωθήθηκε στην κύρια όμαδα το 2012. Το 2013-14 βοήθηκε την ομάδα να πάρει την άνοδο για την Μπουντεσλίγκα. Την επόμενη χρονιά, την πρώτη στην Μπουντεσλίγκα ψηφίστηκε ως ο καλύτερος παίκτης της Κολωνίας για τη σαιζόν. Παρά τις προσφορές από διάφορους ευρωπαϊκούς συλλόγους, το 2018 ανανέωσε το συμβολαίο του με την Κολωνία, παρά το γεγονός ότι είχε υποβιβαστεί.

Ο Έκτορ πραγματοποίησε το ντεμπούτο του με την εθνική ομάδα το 2014 και ήταν μέλος της αποστολής της Γερμανίας στο Euro 2016, στο κύπελλο συνομοσπονδιών 2017, το οποίο κατέκτησε, και το Μουντιάλ 2018.

## Παραπομπές


Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κυπέλλου Συνομοσπονδιών FIFA
Ματίας Γκίντερ

Ο **Ματίας Γκίντερ** (*Matthias Ginter*, 19 Ιανουαρίου 1994) είναι Γερμανός ποδοσφαιριστής ο οποίος αγωνίζεται ως κεντρικός αμυντικός για την Φράιμπουργκ και την εθνική ομάδα της Γερμανίας.

Ο Γκίντερ ξεκίνησε από την Φράιμπουργκ και το 2014 αποκτήθηκε από την Μπορούσια Ντόρτμουντ με πενταετές συμβόλαιο. Το 2017 αποκτήθηκε από την Μπορούσια Μενχεγκλάντμπαχ για περίπου 17 εκατομμύρια ευρώ. Το 2022 επέστρεψε στη Φράιμπουργκ ως ελεύθερος. 

Σε επίπεδο εθνικών ομάδων, πραγματοποίησε το ντεμπούτο του με την εθνική αντρών το 2014 και ήταν μέλος των αποστολών της Γερμανίας στο Μουντιάλ 2014, το οποίο κατέκτησε όντας το νεαρότερο μέλος της αποστολής, αν και δεν αγωνίστηκε, το κύπελλο συνομοσπονδιών 2017, το οποίο κατέκτησε, και το Μουντιάλ 2018.

## Παραπομπές

## Εξωτερικοί σύνδεσμοι
*

Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Βραβείο Κορυφαίου Σκόρερ της Ευρωλίγκα «Αλφόνσο Φορντ»

Το **Βραβείο Κορυφαίου Σκόρερ της Ευρωλίγκα «Αλφόνσο Φορντ»**, επίσης γνωστό ως **Βραβείο Αλφόνσο Φόρντ**, είναι ένα ετήσιο βραβείο καλαθοσφαίρισης της Ευρωλίγκα, της κορυφαίας διασυλλογικής διοργάνωσης στην Ευρώπη. Δίνεται στον Κορυφαίο Σκόρερ καθ 'όλη την διάρκεια της σεζόν της Ευρωλίγκα. Το βραβείο, με τη σημερινή του ονομασία, ξεκίνησε τη σεζόν 2004–05 και πήρε το όνομά του από τον αείμνηστο Αλφόνσο Φόρντ, ο οποίος ήταν ένας από τους σπουδαιότερους σκόρερ στην ιστορία της Ευρωλίγκα.

Από τη περίοδο που απονέμεται το βραβείο Αλφόνσο Φορντ (σεζόν 2004-2005), ένας παίκτης μπορεί να έχει κατά μέσο όρο τους περισσότερους πόντους κατά τη διάρκεια της πλήρους σεζόν της Ευρωλίγκα και τελικά να μην κερδίσει το βραβείο, καθώς υπολογίζονται μόνο οι αγώνες μέχρι τα πλέι οφ. Πριν από τη σεζόν 2004-05, ο Κορυφαίος Σκόρερ της Ευρωλίγκα καταγραφόταν βάσει της στατιστικής, αλλά κέρδισε το βραβείο Κορυφαίος Σκόρερ της Ευρωλίγκα.

## Κορυφαίοι Σκόρερ της Ευρωλίγκα (1992–2004)

### Πολλαπλοί Κορυφαίοι Σκόρερ της EuroLeague (1992–2004)

## Νικητές του Βραβείου Αλφόνσο Φορντ και Κορυφαίοι Σκόρερ (2005 – σήμερα)
[μικρογραφία|293x293εσ| Ο [Ίγκορ Ρακόσεβιτς κέρδισε το Βραβείο Αλφόνσο Φόρντ σε 3 περιπτώσεις (2007, 2009, 2011). ]]
[μικρογραφία|360x360εσ| Ο [Κιθ Λάνγκφορντ κέρδισε το Βραβείο Αλφόνσο Φορντ σε 2 περιπτώσεις (2014, 2017). ]]

Ξεκινώντας από τη σεζόν 2004–05, η Ευρωλίγκα απονέμει το Βραβείο Αλφόνσο Φορντ, στη μνήμη του Αλφόνσο Φορντ, στον παίκτη με τον υψηλότερο μέσο όρο πόντων πριν από τη διεξαγωγή του Φάιναλ Φορ. Εξαιτίας αυτού, είναι ακόμα δυνατό για έναν παίκτη να ηγηθεί του πρωταθλήματος στους πόντους, αλλά να μην κερδίσει το Βραβείο Αλφόνσο Φορντ. Αυτό συνέβη κατά τη διάρκεια της σεζόν 2006-07, όταν ο Ίγκορ Ρακόσεβιτς κέρδισε το βραβείο, αλλά ο Χουάν Κάρλος Ναβάρο ήταν ο πρώτος σκόρερ του πρωταθλήματος.

Ο Ναβάρο είχε τον υψηλότερο μέσο όρο πόντων σε ολόκληρη τη σεζόν στην Ευρωλίγκα, με 16,8 πόντους ανά αγώνα, αλλά δεν κέρδισε το Βραβείο Αλφόνσο Φορντ, επειδή δεν είχε τον υψηλότερο μέσο όρο πόντων πριν από την έναρξη του Φάιναλ Φορ. Αντ 'αυτού, το βραβείο δόθηκε στον Ρακόσεβιτς, παρά το γεγονός ότι τερμάτισε δεύτερος στη κατηγορία πόντων της πλήρους σεζόν, με μέσο όρο 16,2 πόντους ανά αγώνα. 

 Ο  Χουάν Κάρλος Ναβάρο ήταν ο κορυφαίος σκόρερ της σεζόν 2006-07, ενώ ο  Ίγκορ Ρακόσεβιτς ήταν ο νικητής του Βραβείου Αλφόνσο Φορντ.

## Παραπομπές


## Εξωτερικοί σύνδεσμοι

* 

Κατηγορία:Ευρωπαϊκά βραβεία καλαθοσφαίρισης
Κατηγορία:Βραβεία και διακρίσεις της Ευρωλίγκα
Ρουμανικό Σοσιαλιστικό Κόμμα

Το **Ρουμανικό Σοσιαλιστικό Κόμμα** (ρουμαν.: *Partidul Alianţa Socialistă*) είναι πολιτικό κόμμα της Ρουμανίας. Ιδρύθηκε το 2003 με την ονομασία **Κόμμα Σοσιαλιστικής Συμμαχίας**, και πήρε το σημερινό του όνομα στα τέλη του 2014. Αναπτύχθηκε με την επιρροή μέρους του Σοσιαλιστικού Κόμματος Εργασίας (*PSM*) που αντιτάχθηκε στη συγχώνευση του *PSM* με το Σοσιαλδημοκρατικό Κόμμα τον Ιούλιο του 2003, και θέλησε PSM για να συνεχίσει να υπάρχει ως Μαρξιστικό κόμμα. Οι Ρουμανικές αρχές δεν αναγνώρισαν αυτήν την ομάδα ως PSM, και αντ' αυτού πήρε το όνομα PAS. 

Το Κόμμα διοικείται από μια Εθνική Επιτροπή 165 μελών, μια Επιτροπή Οδηγιών 60 μελών και ένα Εκτελεστικό Γραφείο 60 μελών.

Το *PAS* είναι ιδρυτικό μέλος του Κόμματος της Ευρωπαϊκής Αριστεράς στο οποίο συμμετέχει και ο ΣΥΡΙΖΑ, ενώ συνδέεται χωρίς να είναι μέλος με την ομάδα GUE/NGL.

## Εξωτερικοί σύνδεσμοι
* Η σελίδα του Κόμματος Σοσιαλιστικής Συμμαχίας

Κατηγορία:Πολιτικά κόμματα της Ρουμανίας
Κατηγορία:Σοσιαλδημοκρατικά κόμματα
Ράγκνχιλντ της Νορβηγίας

Η **Ράγκνχιλντ της Νορβηγίας** (*Ragnhild av Norge*, 9 Ιουνίου 1930 - 16 Σεπτεμβρίου 2012) ήταν κόρη του Όλαφ Ε΄ της Νορβηγίας.

## Βιογραφία
Η *Ράγκνχιλντ Αλεξάνδρα* γεννήθηκε στις 9 Ιουνίου 1930 στο Βασιλικό Παλάτι του Όσλο, και ήταν το μεγαλύτερο παιδί και κόρη του Όλαφ Ε΄ της Νορβηγίας και της Μάρθας της Σουηδίας. 

Στις 15 Μαΐου 1953 παντρεύτηκε τον Έρλινγκ Λόρεντζεν στο Άσκερ. Μαζί απέκτησαν τρία παιδιά:
*τον Χάακον (1954-), παντρεύτηκε την Μάρτα Καρβάλιο ντε Φρέιτας. Απέκτησαν 3 παιδιά.
*την Ίνγκεμποργκ (1957-), παντρεύτηκε τον Πάουλο Σέσαρ Ριμπέιρο Φίλιο. Απέκτησαν 1 παιδί.
*την *Ράγκνχιλντ* Αλεξάνδρα (1968-), παντρεύτηκε τον Άαρον Μάθιου Λονγκ. Απέκτησαν 2 παιδιά.

Πέθανε στις 16 Σεπτεμβρίου 2012 στο Ρίο ντε Τζανέιρο σε ηλικία 82 ετών. Είναι θαμμένη στην Εκκλησία Άσκερ.

## Πρόγονοι


## Τίτλοι
*9 Ιουνίου 1930 – 15 Μαΐου 1953: *Η Βασιλική Υψηλότητα* Πριγκίπισσα Ράγκνχιλντ της Νορβηγίας
*15 Μαΐου 1953 – 16 Σεπτεμβρίου 2012: *Η Υψηλότητα* Πριγκίπισσα Ράγκνχιλντ, Κα. Λόρεντζεν

### Τιμητικές διακρίσεις
**Εθνικές**
* : Ιππότης Μεγαλόσταυρου του Τάγματος του Αγίου Όλαφ
* : Κυρία του Βασιλικού Οικογενειακού Παράσημου του Βασιλιά Χάακον Ζ΄
* : Κυρία του Βασιλικού Οικογενειακού Παράσημου του Βασιλιά Όλαφ Ε΄
* : Κυρία του Βασιλικού Οικογενειακού Παράσημου του Βασιλιά Χάραλντ Ε΄
* : Παραλήπτρια του Χρυσού Μεταλλίου του Βασιλιά Χάακον Ζ΄
* : Παραλήπτρια του Μεταλλίου της 100ης επετείου από την Γέννηση του Βασιλιά Χάακον Ζ΄
* : Παραλήπτρια του Αργυρού Μεταλλίου του Βασιλιά Όλαφ Ε΄
* : Παραλήπτρια του Αναμνηστικού Μεταλλίου του Βασιλιά Όλαφ Ε΄
* : Παραλήπτρια του Μεταλλίου της 100ης επετείου από την Γέννηση του Βασιλιά Όλαφ Ε΄
* : Παραλήπτρια του Μεταλλίου της Εκατονταετηρίδας του Βασιλικού Οίκου

**Ξένες**
* : Μεγαλόσταυρος του Τάγματος του Νότιου Σταυρού
* : Ιππότης Μεγαλόσταυρου του Τάγματος της Οράγγης-Νασσάου
* : Επίτιμη Ιππότης Μεγαλόσταυρου του Τάγματος του Στέμματος
* :  Μεγαλόσταυρος του Τάγματος της Τιμής
* : Μέλος Μεγαλόσταυρου του Βασιλικού Τάγματος του Πολικού Αστέρα
* : Παραλήπτρια του Μεταλλίου των 90ων Γενεθλίων του Βασιλιά Γουσταύου Ε΄

## Παραπομπές


* Official biography at kongehuset.no 
* Aftenposten article about her life (Norwegian)

Κατηγορία:Οίκος του Γκλύξμπουργκ
Κατηγορία:Νορβηγοί ευγενείς
Κατηγορία:Πριγκίπισσες της Νορβηγίας